laion/Wikipedia-Exotic huggingface dataset:
თამაზ ამბროლაძე

თამაზ ამბროლაძე (დ. 23 დეკემბერი, 1936, ქუთაისი — გ. 2017) — ქართველი გეოლოგი, ინჟინერი, მეცნიერი, პედაგოგი. 1960 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი, ჰიდროგეოლოგიის სპეციალობით. 1960 წელს მუშაობა დაიწყო სახელმწიფო საპროექტო ინსტიტუტ „საქგიპროშახტში“ ინჟინრად, სადაც მუშაობდა 1962 წლამდე. 1962-1968 წლებში მუშაობდა საქართველოს პოლიტექნიკურ ინსტიტუტში, ჰიდრავლიკისა და ჰიდრონაგებობების კათედრაზე. 1962-1965 წლებში იყო კათედრის ასპირანტი, შემდეგ ლაბორანტი და ასისტენტი. 1968-2006 წლებში ეწეოდა პედაგოგიურ მოღვაწეობას საქართველოს პოლიტექნიკური ინსტიტუტის ჰიდრავლიკის კათედრაზე, პედაგოგ-დოცენტის სტატუსით. 1970-1973 წლებში იყო საქართველოს პოლიტექნიკური ინსტიტუტის ჰიდროტექნიკისა და სანტექნიკის ფაკულტეტის სამეცნიერო საბჭოს სწავლული მდივანი. 1973-1976 წლებში მუშაობდა ჰიდროტექნიკისა და სანტექნიკის ფაკულტეტის დეკანის მოადგილედ. 1976-1985 წლებში იყო საქართველოს პოლიტექნიკური ინსტიტუტის ჰიდროტექნიკისა და სანტექნიკის ფაკულტეტის დეკანი. 2006-2017 წლებში არჩეული იყო საქართველოს ტექნიკური უნივერსიტეტის ჰიდროინჟინერიის დეპარტამენტის ასოცირებულ პროფესორად და ეწეოდა პედაგოგიურ მოღვაწეობას, ჰიდრავლიკისა და საინჟინრო ეკოლოგიის მიმართულებით. ავტორია 50-ზე მეტი სამეცნიერო ნაშრომის, 2 სახელმძღვანელოს, დამხმარე სახელმძღვანელოსა და სასწავლო-მეთოდური ლიტერატურის. იყო საერთაშორისო კონგრესის სარედაქციო კოლეგიის წევრი (2009). მრავალწლიანი სამეცნიერო-პედაგოგიური მოღვაწეობისათვის მიღებული ჰქონდა საუწყებო ჯილდოები და საპატიო სიგელები. ჰიდრავლიკა, ჰიდროლოგია, ჰიდრომეტრია: სახელმძღვანელო, თბილისი, ტექნ. უნ-ტი, 2013, გვ. 462 ISBN 9789941203800 წყლის მეურნეობა : დამხმარე სახელმძღვანელო, თბილისი, ტექნ. უნ-ტი, 2009, გვ. 392 ISBN 9789941145902 ლაბორატორიული პრაქტიკუმი ჰიდრავლიკაში, თბილისი, 1978, გვ. 120 ლაბორატორიული პრაქტიკუმი ჰიდრავლიკაში, თბილისი, საქართველოს პოლიტექნ. ინ-ტი, 1974, გვ. 134 წყარო: საქართველოს არქიტექტორთა და მშენებელთა ენციკლოპედია, წიგნი 2, თბ., 2021, გვ. 45 თამაზ ამბროლაძე — საქართველოს ბიოგრაფიული ლექსიკონი
ბორნეოს ორანგუტანი

ბორნეოს ორანგუტანი, კალიმანტანური ორანგუტანი (ლათ. Pongo pygmaeus) — ადამიანის მსგავსი მაიმუნი. გავრცელებულია კუნძულ კალიმანტანსა და კუნძულ სუმატრაზე. მამლის სხეულის სიგრძე 130-150 სმ, მასა — 100 (იშვიათად 250) კგ აღწევს. დედალი ტანად გაცილებით პატარაა. ხელების შლილი 3 მ-მდეა. აქვს გრძელი და განიერი მტევნები. ცერი რუდიმენტულია, ფეხები — შედარებით მოკლე. კუდი და საჯდომი კორძები არ აქვს. სახე ტიტველია. ცხოვრობს ტყეში. ხიდან მიწაზე იშვიათად ჩამოდის. მაკეობა 275 დღე გრძელდება. შობს ერთ ნაშიერს, რომელსაც ძუძუს აწოვებს 3-4 წლამდე, სქესობრივად მწიფდება 10-12 წლისა. ცოცხლობს 30 წლამდე. ღამის გასათევად ორანგუტანი ხეზე მიწის ზედაპირიდან 10-20 მ სიმაღლეზე იკეთებს ბუდეს. იკვებება მცენარეებით, ფრინველების კვერცხებით. ორანგუტანის დაჭერა აკრძალულია. ჯანაშვილი ა., ქართული საბჭოთა ენციკლოპედია, ტ. 5, თბ., 1980. — გვ. 552. ↑ როსნერი, ჰილარი. პალმის ზეთის კრიზისი. National Geographic Magazine - საქართველო (2018). ციტირების თარიღი: 15 იანვარი, 2022
რაც გინახავს, ვეღარ ნახავ (ფილმი)

რაც გინახავს, ვეღარ ნახავ — 1965 წელს გადაღებული ქართული მხატვრული ფილმი, რომლის რეჟისორია მიხეილ ჭიაურელი. დაფუძნებულია ავქსენტი ცაგარელის ამავე სახელწოდების პიესაზე. ყურადღება!  ქვემოთ მოყვანილია სიუჟეტის და/ან დასასრულის დეტალები. ახალგაზრდა ხელოსან გოგიას და სოფლელ გოგოს ტასიას ერთმანეთი შეუყვარდებათ. საქორწილო მაყრიონის თანხლებით ტასიას სოფელში ჩასულ გოგიას საპატარძლო აღარ დახვდება — ტასიას ნათლიის, თავადის ქალის ბრძანებით, ის თავადის სახლში შინამოსამსახურედ წაიყვანეს. ხანშიშესულ თავადს ტასია მოეწონა და მისი ცოლად შერთვა გადაწყვიტა. გოგიას მისი მეგობარი ყარაჩოხელები ეხმარებიან, რომ საცოლე დაიბრუნოს. გიორგი შენგელაია — გოგია სოფიკო ჭიაურელი — ტასია ვახტანგ ნინუა — თავადი ავთანდილი ვასო გოძიაშვილი — ავეტიკა აკაკი ხორავა — გიჟუა ვერიკო ანჯაფარიძე — თავადის ქალი სერგეი მარტინსონი — ბორისი არჩილ გომიაშვილი — კოსტაია ცაცა ამირეჯიბი — მელანო აკაკი კვანტალიანი — პაპა ლაზარე ფარსმან სონღულაშვილი — მოურავი მერი დავითაშვილი — მართა კოტე დაუშვილი — მღვდელი დიმიტრი ყიფიანი — თავადი ელენე ყიფშიძე — სტუმარი ირაკლი ქოქრაშვილი — ყარაჩოხელი მიხეილ ჩიხლაძე — დავითის ბიძა ეპიზოდებში ემანუელ აფხაიძე ილია ბაკაკური ავთანდილ ვერულეიშვილი ედიშერ მაღალაშვილი მიხეილ სულთანიშვილი გივი თოხაძე კონსტანტინე (კოტე) თოლორაია „რაც გინახავს, ვეღარ ნახავ“ [დაარქივებული] — ეროვნული ფილმოგრაფია „რაც გინახავს, ვეღარ ნახავ“ — კინოფილმების ინტერნეტ-მონაცემთა ბაზა (ინგლისური)
მილისი (დეტალი)

მილისი — მანქანების, მექანიზმების, ხელსაწყოების ან ცილინდრული ან კონუსური ფორმის (ღერძული სიმეტრიით) საგნის დეტალი, რომელსაც გააჩნია ღერძული ხვრელი. დანიშნულების მიხედვით განასხვავებენ საკისრულ, დამამაგრებელ, გარდამავალ, შემაერთებელ და სხვა სახის მილისებს. გარდამავალი მილისი — ინსტრუმენტი, რომელიც გამოიყენება ლითონგადამამუშავებელ მოწყობილობებზე ინსტრუმენტის დაყენებისთვის სხვადასხვა მორზეს კონუსებით, რომლის დანიშნულებაცაა ინსტრუმენტის დამაგრება და გეომეტრიული ფორმა. საჩარხი დაზგისთვის გარდამავალი მილისი გამოიყენება ინსტრუმენტის დასაყენებლად ჩარხის კვანძის უკანა ნაწილში. საღარავი დაზგისთვის გარდამავალი მილისი — ძირითადი გარდამავალი ელემენტია, რომელიც იძლევა საშუალებას მნიშვნელოვნად შეამციროს ხარჯები წარმოების ტექნოლოგიურ მომზადებაზე.
საპილოტე ეპიზოდი (ოფისი)

საპილოტე ეპიზოდი ― ამერიკული კომედიური ტელესერიალის, ოფისის, I სეზონის პირველი ეპიზოდი. ეპიზოდის პრემიერა აშშ-ში 2005 წლის 24 მარტს გაიმართა NBC-ის ეთერში. ეპიზოდის სცენარი გრეგ დენიელსმა ოფისის ბრიტანული ვერსიის პირველი ეპიზოდის მიხედვით დაწერა, რომლის ავტორები რიკი ჯერვეისი და სტივენ მერჩანტი არიან. საპილოტე ეპიზოდის რეჟისორია კენ კვაპისი. საპილოტე ეპიზოდში დოკუმენტური სერიალის გადამღები ჯგუფი ჩადის დანდერ მიფლინის სკრენტონის (პენსილვანია) ფილიალში, რათა დასაქმებულებს დააკვირდნენ და თანამედროვე მენეჯმენტის შესახებ გაიგონ. მენეჯერი მაიკლ სკოტი (სტივ კარელი) ცდილობს, მხიარული სურათი შექმნას, მიუხედავად იმისა, რომ კორპორაცია შტატების შემცირებას აპირებს. ოფისში რაიან ჰოვარდი (ბენჯამინ ჯოზეფ ნოვაკი) დროებით თანამშრომლად იწყებს მუშაობას, ხოლო ჯიმ ჰელპერტი (ჯონ კრასინსკი) ანტაგონისტ დუაიტ შრუტს (რეინ უილსონი) ეხუმრება. ეპიზოდში წარმოჩენილია მაიკლ სკოტი (სტივ კარელი), კომპანია დანდერ მიფლინის რეგიონული მენეჯერი სკრენტონში, რომელიც ქაღალდის პროდუქციის დისტრიბუციას ეწევა და ამჟამად შტატების შემცირების საფრთხის წინაშეა. მაიკლს ახალ ამბავს ჩრდილო-აღმოსავლეთის გაყიდვების ვიცე-პრეზიდენტი, ჯენ ლევინსონი (მელორა ჰარდინი), ატყობინებს, რომელიც სხვა თანამშრომლების მსგავსად, ტოლერანტულადაა განწყობილი მაიკლის სისულელეების მიმართ. ეპიზოდში წარმოჩენილი არიან ოფისის სხვა თანამშრომლებიც, მათ შორის: დუაიტ შრუტი (რეინ უილსონი), სოციალურად უტაქტო კომივოიაჟორი და შერიფის მოხალისე მოადგილე ნახევარ განაკვეთზე; ჯიმ ჰელპერტი (ჯონ კრასინსკი), კიდევ ერთი კომივოიაჟორი, რომელიც დუაიტისთვის მოწყობილი ხუმრობებით ერთობა; პემ ბიზლი (ჯენა ფიშერი), მდივანი, რომელიც ჯიმს მოსწონს; რაიან ჰოვარდი (ბენჯამინ ჯოზეფ ნოვაკი) ― დროებითი თანამშრომელი. "Pilot" at NBC.com Pilot — კინოფილმების ინტერნეტ-მონაცემთა ბაზა (ინგლისური) ↑ Shows A–Z – Office, The on NBC. The Futon Critic. ციტირების თარიღი: January 25, 2013
ფარვანასებრნი

ფარვანასებრნი (ლათ. Faboideae) — მცენარეთა ქვეოჯახი პარკოსანთა ოჯახისა. ცნობილია დაახლოებით 440 გვარი და 12 ათასამდე სახეობა. ფართოდ არიან გავრცელებული არამარტო ეკვატორულ, არამედ ზომიერ და ცივ ოლქებშიც. მრავლადაა მდელოებზე, ველებზე, ტყეებში, გზისპირა მდელობებზე. ხშირია ფოთლების ან მისი ნაწილების სახეცვლა პწკალებად (ღობის ცერცველა), ყლორტებისა კი — ეკლებად (ინგლისური კურდღლისცოცხა). ყვავილის ჯამი შეზრდილფოთლიანია; გვირგვინს 5, ჩვეულებრივ თავისუფალი ფურცელი აქვს. მათგან ზედა, ყველაზე დიდ ფურცელს აფრა ან დროშა ეწოდება, 2 გვერდითას — ფრთა ან ნიჩაბი, 2 ქვედას (წინას) კი — კილი ან ნავი. მტვრიანა 10 ცალია, ისინი (9 ცალი) ხშირად ძირებით ერთმანეთს ეზრდება და ერთგვარ მილს წარმოქმნის, რომელიც ნასკვზეა გარშემორტყმული, ერთი ცალი მტვრიანა კი თავისუფალი რჩება. თითქმის ყველა ფარვანასებრი გამოირჩევა ცილების მაღალი შემცველობით (განსაკუთრებით თესლი), რომლებიც მდიდარია შეუცვლელი ამინომჟავებით (მ.შ. ლიზინით, მეთიონინითა და ტრიპტოფანით). მრავალი მათგანი (ბარდა, ოსპი, ლობიო, არაქისი, სოია, მუხუდო, ცერცვი და სხვ.) კულტურაში ერთ-ერთი პირველი იყო შეტანილი როგორც ძვირფასი საჭმელი მცენარე. ძველი მიწათმოქმედებისთვის და ტროპიკებსა და სუბტროპიკებში მცხოვრები მრავალი თანამედროვე ხალხისათვის ამ მცენარეთა თესლი ცილების მთავარი წყაროა. მიწისზედა ყლორტები ცხოველების შესანიშნავი საკვებია. სამყურას, იონჯას, ესპარცეტს, ცერცველას სპეციალურად თესენ სათივედ. ხანჭკოლას ზოგიერთ სახეობას ამუშავებენ როგორც „მწვანე სასუქს“, რომელიც ნიადაგის ნაყოფიერებას ამაღლებს, — მათ არ თიბავენ, არამედ მთელ მწვანე მასას ნიადაგში ჩახნავენ. ფარვანასებრთა მრავალი კულტურული სახეობა თესლბრუნვის აუცილებელი კომპონენტია. ამ ქვეოჯახს მიეკუთვნება ტროპიკული და სუბტროპიკული ოლქების ძვირფასმერქნიანი ჯიშები: Dalbergia latifolia, D. nigra, D. melanoxylon, Pterocarpus santalinu, გვარი Erythrina (მისი დიდი ყვავილები ფრინველების დახმარებით იმტვერება). ფარვანასებრთა შორისაა: მიროქსილონის გვარის (Myroxylon) წარმომადგენლები, რომლებიც ე.წ. პერუულ ბალზამს იძლევიან, იაპონური სტიფნოლობიუმი (Stypnolobium japonica) — ფლავონოიდ რუტინის სამრეწველო წყარო, საღებავი ინდიგოფერა (Indigofera tinctoria) — ღრმა ლურჯი ფერის საღებავის წყარო, ძირტკბილა და თერმოფსისი — სამკურნალო მცენარეები. ქვეოჯახში შედის ყვავილოვან მცენარეთა ყველაზე მრავალრიცხოვანი გვარი — გლერძი და მასთან ახლოს მდგომი ოქსიტროპისი, ასევე გვარები ყვავისფრჩხილა, კრიალოსანა, ფუჭფუჭა, უძრახელა და სხვ. ესპანური კურდღლისცოცხა (Spartium junceum) გამოიყენება მთის ფერდობთა გასამაგრებლად. ↑ 1.0 1.1 Сытин А. К. Бобовые // Большая российская энциклопедия. т. 3. — М., 2005. — стр. 621–622.
მაია ლუნდე

მაია ლუნდე (დ. 1975) — ნორვეგიელი მწერალი. განათლება მიიღო ოსლოს უნივერსიტეტში. მისი ლიტერატურული დებიუტი 2012 წელს საბავშვო რომანით „საზღვრის მიღმა“ შედგა. ესაა თრილერი, რომელშიც მოქმედება 1942 წელს მიმდინარებს, მისი პროტაგონისტები კი ებრაელი ბავშვები, სარა და დანიელი, არიან, რომლებიც გერმანიის მიერ ნორვეგიის ოკუპაციის პირობებში ნაცისტებისგან თავის დაღწევას და ნეიტრალურ შვედეთში გაქცევას ცდილობენ. 2015 წელს ლუნდემ რომანისთვის „ფუტკრების ამბავი“ ნორვეგიის წიგნების გამყიდველთა ჯილდო მიიღო. ესაა ანტიუტოპიური რომანი, რომელშიც აღწერილია სხვადასხვა დროს, სხვადასხვა ქვეყანაში მცხოვრები სამი ოჯახის ყოფა გლობალური კრიზისის ფონზე. პირველი ნაწილი 1852 წლის ინგლისში მცხოვრებ უილიამზე მოგვითხრობს, იგი ბიოლოგი და მცენარეების თესლეულის მაღაზიის მფლობელია, რომელიც ცდილობს, ააგოს ახალი ტიპის სკები, რათა მეფუტკრეებს საქმეს გაუადვილოს. მეორე ნაწილი 2007 წლის აშშ-ში მცხოვრებ მეფუტკრე ჯორჯზე მოგვითხრობს, რომელიც საოჯახო ფერმის გადასარჩენად იბრძვის. მესამე ნაწილში მოქმედება 2098 წლის ჩინეთში მიმდინარეობს. მისი პროტაგონისტი თაო ეხილის თითოეულ ყვავილს ხელით მტვერავს მას შემდეგ, რაც წლების წინ ფუტკრები გაქრნენ. A Novel That Imagines a World Without Bees ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ Munzinger Personen <a href="https://wikidata.org/wiki/Track:Q107343683"></a> ↑ ПроДетЛит — 2019. <a href="https://wikidata.org/wiki/Track:Q124821483"></a> ↑ Maja Helene Lunde - 1 roller i norsk næringsliv — Proff, 1995. <a href="https://wikidata.org/wiki/Track:Q71369109"></a><a href="https://wikidata.org/wiki/Track:Q5380556"></a> ↑ 5.0 5.1 ესტონური ვიკიპედია — 2002. <a href="https://wikidata.org/wiki/Track:Q200060"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ http://www.bokhandlerforeningen.no/maja-lunde-fikk-bokhandlerprisen-for-romanen-bienes-historie ↑ https://www.elk.ee/?page_id=1886 ↑ Sandbeckprisen til Maja Lunde ↑ Maja Lunde. დაარქივებულია ორიგინალიდან — 7 ნოემბერი 2018. ციტირების თარიღი: 18 January 2017. ↑ Maja Lunde. დაარქივებულია ორიგინალიდან — 6 ნოემბერი 2018. ციტირების თარიღი: 18 January 2017. ↑ Over grensen. დაარქივებულია ორიგინალიდან — 11 აპრილი 2016. ციტირების თარიღი: 18 January 2017. ↑ Bienes historie er vinner av Bokhandlerprisen 2015. დაარქივებულია ორიგინალიდან — 11 დეკემბერი 2018. ციტირების თარიღი: 18 January 2017.
გიოდელის პრემია

გიოდელის პრემია (ინგლ. Gödel Prize) — ყოველწლიური პრიზი თეორიული ინფორმატიკის სფეროში გამორჩეული ნაშრომებისთვის, რომელსაც ერთობლივად გადასცემს თეორიული კომპიუტერული მეცნიერების ევროპული ასოციაცია (EATCS) და გამოთვლითი ტექნიკის ასოციაციის ალგორითმებისა და გამოთვლითი თეორიის სპეციალური ჯგუფი (ACM SIGACT). ჯილდოს სახელი კურტ გიოდელის პატივსაცემად ეწოდა. გიოდელის კავშირი თეორიულ კომპიუტერულ მეცნიერებასთან არის ის, რომ მან პირველმა წამოჭრა კითხვა „P NP-ს წინააღმდეგ", 1956 წელს ჯონ ფონ ნოიმანისადმი მიწერილ წერილში, რომელშიც გიოდელმა იკითხა, შეიძლებოდა თუ არა გარკვეული NP-სრული ამოცანის ამოხსნა კვადრატულ ან წრფივ დროში. გიოდელის პრემია გაიცემა 1993 წლიდან და მოიცავს ფულად ჯილდოს 5000 აშშ დოლარის ოდენობით. გადაცემა ხდება STOC-ზე (ACM Symposium on Theory of Computing, ერთ-ერთი მთავარი ჩრდილოეთ ამერიკის კონფერენცია თეორიულ კომპიუტერულ მეცნიერებაში) ან ICALP-ზე (ერთ-ერთი მთავარი ევროპული კონფერენცია ამ სფეროში). პრიზის მისაღებად ნაშრომი უნდა გამოქვეყნდეს რეფერენტის მიერ ჟურნალში ბოლო 14 (თავიდან იყო 7) წლის განმავლობაში. პრემიის ლაურეატს ირჩევს ექვსწევრიანი კომიტეტი. EATCS-ის პრეზიდენტი და SIGACT-ის თავმჯდომარე კომიტეტში ნიშნავენ სამ-სამ წევრს, რომლებიც იმუშავებენ სამწლიანი ვადით. კომიტეტს მონაცვლეობით ხელმძღვანელობენ EATCS და SIGACT-ის წარმომადგენლები. Gödel Prize ↑ The Gödel Letter (2009-02-12). ↑ 2017 Gödel Prize. EATCS. ციტირების თარიღი: 29 March 2017
მრავალფეროვნების დღე (ოფისი)

მრავალფეროვნების დღე ― ამერიკული კომედიური ტელესერიალის, ოფისის, I სეზონის მეორე ეპიზოდი. ეპიზოდის პრემიერა აშშ-ში 2005 წლის 29 მარტს გაიმართა NBC-ის ეთერში. ეპიზოდის სცენარის ავტორია ბენჯამინ ჯოზეფ ნოვაკი, რომელიც სერიალში რაიან ჰოვარდის როლს ასრულებს. ეპიზოდში მოწვეული მსახიობის როლს ოფისის კონსულტანტი პროდიუსერი, ლარი უილმორი ასრულებს. ეპიზოდში კრის როკის რუტინის მაიკლისეული (სტივ კარელი) საკამათო იმიტაცია პერსონალს რასობრივი მრავალფეროვნების სემინარის მოსმენას აიძულებს. ოფისში კონსულტანტი (ლარი უილმორი) ჩამოდის, რომელიც პერსონალს შემწყნარებლობისა და მრავალფეროვნების შესახებ ასწავლის, თუმცა მაიკლი ეჭრება და სემინარის ჩატარებას არ აცლის. შემდეგ ოფისის თანამშრომლებისთვის საკუთარ სემინარს ატარებს. ამასობაში ჯიმი მისთვის ძალიან მომგებიანი კონტრაქტის გახანგრძლივებას ცდილობს, მაგრამ მის ნაცვლად ამას დუაითი აკეთებს. "Diversity Day" at NBC.com მრავალფეროვნების დღე (ოფისი) — კინოფილმების ინტერნეტ-მონაცემთა ბაზა (ინგლისური) ↑ Shows A–Z – Office, The on NBC. The Futon Critic. ციტირების თარიღი: January 25, 2013
მაიკლ სკოტი (ოფისი)

მაიკლ გარი სკოტი ― NBC-ის კომედიური ტელესერიალის, ოფისის გამოგონილი პერსონაჟი და პროტაგონისტი. პერსონაჟის როლს სტივ კარელი ასრულებს. მაიკლი ქაღალდის კომპანია დანდერ მიფლინის სკრენტონის ფილიალის რეგიონული მენეჯერია. მეხუთე სეზონის დროს იგი ტოვებს კომპანიას, რათა საკუთარი ქაღალდის კომპანია შექმნას პემ ბიზლისთან (ჯენა ფიშერი) და რაიან ჰოვარდთან (ბენჯამინ ჯოზეფ ნოვაკი) ერთად, ხოლო მეექვსე სეზონის დროს, შეხვედრის ეპიზოდიდან მენეჯერი და კომივოიაჟორის ეპიზოდის ჩათვლით, ჯიმ ჰელპერტთან ერთად თანამენეჯერის პოზიცია უკავია. VII სეზონის ბოლოს იგი ადამიანური რესურსების წარმომადგენელთან, ჰოლი ფლაქსთან ერთად კოლორადოში გადადის საცხოვრებლად, რათა ჰოლის მოხუც მშობლებს მიხედონ. ეპიზოდში, ნახვამდის, მაიკლ, იგი მენეჯერი პოზიციას დიანჯელო ვიკერსს უტოვებს (მას შემდეგ, რაც ვიკერსის ტვინი ფუნქციონირებას წყვეტს, მენეჯერის პოზიციას ენდი ბერნარდი იკავებს, ხოლო IX სეზონის ბოლოს თანამდებობა დუაით შრუტს ერგება). სერიალში მაიკლი უკანასკნელად ბოლო ეპიზოდში ჩნდება, სადაც დუაითის ქორწილის მოულოდნელი სტუმარია. შესრულებული როლისთვის სტივ ქარელმა კრიტიკოსთა მოწონება დაიმსახურა და 6-ჯერ ზედიზედ იყო წარდგენილი პრაიმტაიმის ემის ჯილდოზე კომედიურ სერიალში მამაკაცის მთავარი როლის შესრულებისთვის. 2006 წელს ოქროს გლობუსის ჯილდო მიიღო საუკეთესო მამაკაცი მსახიობის კატეგორიაში ტელესერიალში (მიუზიკლი ან კომედია) შესრულებული როლისთვის. ↑ The Office: Where Are They Now? Photo: 610066. NBC. ციტირების თარიღი: January 19, 2019 ↑ Steve Carell en. ციტირების თარიღი: 2022-04-26
ჯანდაცვა (ოფისი)

ჯანდაცვა ― ამერიკული კომედიური ტელესერიალის, ოფისის, I სეზონის მესამე ეპიზოდი. ეპიზოდის პრემიერა აშშ-ში 2005 წლის 5 აპრილს გაიმართა NBC-ის ეთერში. ეპიზოდის სცენარის ავტორია პოლ ლიბერშტეინი, რომელიც სერიალში ტობი ფლენდერსონის როლს ასრულებს. ეპიზოდის რეჟისორია კენ უიტინგემი. ეპიზოდში მაიკლ სკოტს (სტივ კარელი) ახალი და უფრო იაფი ჯანმრთელობის დაზღვევის გეგმის არჩევას ავალებენ. იგი ამ ვალდებულებას მაშინვე ენთუზიასტ მოხალისე დუაით შრუტს (რეინ უილსონი) გადააბარებს. დუაითი შეუბრალებლად იღეს ახალი გეგმიდან ყველა სასარგებლო პუნქტს, რითიც ოფისის თანამშრომლების უკმაყოფილებას იწვევს. პემი (ჯენა ფიშერი) და ჯიმი (ჯონ კრასინსკი) დუაითთან გასახუმრებლად მათთვის დამახასიათებელი ავადმყოფობების შევსებისას გამოგონილ დაავადებებს წერენ. თანამშრომლების დასამშვიდებლად მაიკლი მათ სიურპირზს ჰპირდება და მთელი დღე მისი დაპირების შესასრულებელ გზებს ეძებს. თანამშრომლები მაიკლის სიურპრიზს ტყუილად ელოდებიან. "Health Care" at NBC.com Health Care — კინოფილმების ინტერნეტ-მონაცემთა ბაზა (ინგლისური) ↑ Shows A–Z – Office, The on NBC. The Futon Critic. ციტირების თარიღი: January 25, 2013
ალუბიხიდი

ალუბიხიდი (ოფიციალურად ალუბიხიდის მუნიციპალიტეტი; სებ. Lungsod sa Alubijid; ტაგალ. Bayan ng Alubijid) ― მეოთხე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 32 163 ადამიანს შეადგენს. მოიცავს ბარანგაის. Philippine Census Information Local Governance Performance Management System ოფიციალური საიტი ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Alubijid: Average Temperatures and Rainfall. Meteoblue. ციტირების თარიღი: 29 April 2020.
ბალინგასაგი

ბალინგასაგი (ოფიციალურად ბალინგასაგის მუნიციპალიტეტი; სებ. Lungsod sa Balingasag; ტაგალ. Bayan ng Balingasag) ― მეორე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 74 385 ადამიანს შეადგენს. მოიცავს 30 ბარანგაის. ვიკისაწყობში არის გვერდი თემაზე: ბალინგასაგი Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Balingasag: Average Temperatures and Rainfall. Meteoblue. ციტირების თარიღი: 29 April 2020.
ბალინგოანი

ბალინგოანი (ოფიციალურად ბალინგოანის მუნიციპალიტეტი; სებ. Lungsod sa Balingoan; ტაგალ. Bayan ng Balingoan) ― მეხუთე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 11 020 ადამიანს შეადგენს. მოიცავს 9 ბარანგაის. Municipality of Balingoan Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Balingoan: Average Temperatures and Rainfall. Meteoblue. ციტირების თარიღი: 29 April 2020.
ბინუანგანი

ბინუანგანი (ოფიციალურად ბინუანგანის მუნიციპალიტეტი; სებ. Lungsod sa Binuangan; ტაგალ. Bayan ng Binuangan) ― მეექვსე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 7 441 ადამიანს შეადგენს. მოიცავს 8 ბარანგაის. Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Binuangan: Average Temperatures and Rainfall. Meteoblue. ციტირების თარიღი: 29 April 2020.
კლავერია (აღმოსავლეთი მისამისი)

კლავერია (ოფიციალურად კლავერიის მუნიციპალიტეტი; სებ. Lungsod sa Claveria; ტაგალ. Bayan ng Claveria) ― პირველი კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 52 478 ადამიანს შეადგენს. მოიცავს 24 ბარანგაის. ვიკისაწყობში არის გვერდი თემაზე: კლავერია (აღმოსავლეთი მისამისი) Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Claveria: Average Temperatures and Rainfall. Meteoblue. ციტირების თარიღი: 29 April 2020.
გიტაგუმი

გიტაგუმი (ოფიციალურად გიტაგუმის მუნიციპალიტეტი; სებ. Lungsod sa Gitagum; ტაგალ. Bayan ng Gitagum) ― მეხუთე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 17 920 ადამიანს შეადგენს. მოიცავს 11 ბარანგაის. Gitagum Community website portal[მუდმივი მკვდარი ბმული] Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Gitagum: Average Temperatures and Rainfall. Meteoblue. ციტირების თარიღი: 29 April 2020.
ინიტაო

ინიტაო (ოფიციალურად ინიტაოს მუნიციპალიტეტი; სებ. Lungsod sa Initao; ტაგალ. Bayan ng Initao) ― მესამე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 33 902 ადამიანს შეადგენს. მოიცავს 16 ბარანგაის. ვიკისაწყობში არის გვერდი თემაზე: ინიტაო Philippine Census Information Local Governance Performance Management System დაარქივებული 2012-12-21 საიტზე Archive.isCategory:Webarchive template archiveis links ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Initao: Average Temperatures and Rainfall. Meteoblue. ციტირების თარიღი: 29 April 2020
ხასაანი

ხასაანი (ოფიციალურად ხასაანის მუნიციპალიტეტი; სებ. Lungsod sa Jasaan; ტაგალ. Bayan ng Jasaan) ― მეორე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 57 055 ადამიანს შეადგენს. მოიცავს 15 ბარანგაის. ვიკისაწყობში არის გვერდი თემაზე: ხასაანი Philippine Census Information Local Governance Performance Management System დაარქივებული 2016-03-03 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Jasaan: Average Temperatures and Rainfall. Meteoblue. ციტირების თარიღი: 29 April 2020
კინოგიტანი

კინოგიტანი (ოფიციალურად კინოგიტანის მუნიციპალიტეტი; სებ. Lungsod sa Kinoguitan; ტაგალ. Bayan ng Kinoguitan) ― მეხუთე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 14 091 ადამიანს შეადგენს. მოიცავს 15 ბარანგაის. Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Kinogitan: Average Temperatures and Rainfall. Meteoblue. ციტირების თარიღი: 29 April 2020.
ლაგონგლონგი

ლაგონგლონგი (ოფიციალურად ლაგონგლონგის მუნიციპალიტეტი; სებ. Lungsod sa Lagonglong; ტაგალ. Bayan ng Lagonglong) ― მეხუთე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 24 190 ადამიანს შეადგენს. მოიცავს 10 ბარანგაის. Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Lagonglong: Average Temperatures and Rainfall. Meteoblue. ციტირების თარიღი: 29 April 2020.